alexandrainst/scandi-wiki huggingface dataset:
Blom Group

Blom Group ASA () er et norsk, børsnotert programvareselskap med kontorer i tolv land i Europa. Blom leverer verktøy for design av navigasjons-programvare ved hjelp av Bloms Pictometry-luftfoto som gjør det mulig å navigere under kjøring eller transport. 

Bloms Fidelio-plattform lar brukeren laste ned bilder på bynivå med 3D-egenskaper.

Blom har mer enn  ansatte i hele Europa, inkludert Norden, Storbritannia og Spania.

Eksterne lenker 
 Blom Group ASA
 Blom Pictometry Image Solutiuons

Norske programvareselskaper
Fjellvær

Fjellvær er et sted helt øst på Fjellværøy i Hitra i Sør-Trøndelag. Navnet kommer fra gården Fjellvær. Denne gården nevnes første gang i Olav Engelbrebrektssons jordebok over eiendommer tilhørende domkirken i Nidaros på 1500-tallet. Etter reformasjonen ble Fjellvær krongods og utlagt til embetsgård. I 1690-årene tilhørte gården fogd Laurits Brøndlund. Hovedbruket ble senere delt i to, Fjellvær og Nordbotn. I dag er gården ytterligere oppdelt.

Fjellvær hadde kai med hurtigbåtforbindelse til Trondheim.

Hitra
Det gylne kompasset

Det gylne kompasset (engelsk: Northern Lights; i USA: The Golden Compass) er ei barnebok fra   av den britiske forfatteren Philip Pullman, det er den første boka i trilogien Den mørke materien (1995–2000). Boka ble tildelt Carnegie Medal in Literature da den utkom. Den skildrer en kamp mot det totalitære Magisteriet, og foregår i et parallelt univers, dels i Oxford og dels på Svalbard.  

Hovedpersonen Lyra Belacqua og hennes daimon Pantalaimon reiser til Svalbard for å befri vennen Roger, som er bortført av Magisteriet, en organisasjon som symboliserer alle dogmatiske organisasjoner. Magisteriet utfører ondartede eksperimenter med barna for å lære mer om «støv» (engelsk «dust»), et materiale som de tror er viktig. Handlingen fører dem i kontakt med gøynere, hekser og panserbjørner (især Jorek, som blir en nær venn av Lyra). 

Trilogien er delvis inspirert av Samuel Taylor Coleridges The Rime of the Ancient Mariner, og kan sees som en nyskriving av John Miltons Det tapte paradis. Fremstillingen av Magisteriet gjør at verket ofte forstås som en kritikk av religiøse organisasjoner i alminnelighet, eller av en autoritær kirke. 

Boka utkom på norsk i 1997, oversatt av Torstein Bugge Høverstad. Den første norske utgaven hadde tittel Nordlys. Boken ble i 2007 filmatisert under tittelen Det gylne kompasset, med Dakota Blue Richards i hovedrollen som Lyra. En ny adaptasjon kalt His Dark Materials, en TV-serie laget i samarbeid mellom BBC og HBO, kom ut i 2019. 

I forbindelse med feiringen av Carnegieprisens 70-årsjubileum i 2007 ble det arrangert en publikumsavstemning om «The public’s favourite winner of all time», med utgangspunkt i en liste med 10 av de beste bøkene.. Avstemningen ble vunnet av Det gylne kompasset.

Referanser 

Britiske barnebøker
Den mørke materien
Carnegie Medal in Literature
Bøker fra 1995
En kikkert av rav

En kikkert av rav er den tredje boken av Philip Pullmans trilogi, Den mørke materien.

 Originaltittel: The Amber Spyglass
 Utgitt i Storbritannia: 2000
 Utgitt i Norge: 2002

I En kikkert av rav ignorerer Will englene og bestemmer seg i stedet for å redde Lyra, en oppgave han lykkes i ved hjelp av lord Asriels gallivespere lady Salmakia og Chevalier Tialys. Sammen reiser de inn i de dødes land for å befri Roger og andre døde sjeler fra Autoritetens fangenskap. Dr. Mary Malone besøker og bestemmer seg for å bli i en merkelig verden bebodd av mulefaer, intelligente skapninger som trues av utryddelse. Hos dem lærer hun om den sanne naturen til Støv, og om hvorfor mulefaenes og alt annet livs eksistens står i fare. Lord Asriel og en omvendt mrs. Coulter danner lag for å gjøre ende på Autoritetens regent, Metatron, noe de lykkes i, med deres egne liv som følge. Autoriteten selv dør i et enormt slag mellom opprørere og hans egne tjenere. Will finner ut at også han har en daimon, og Will og Lyras daimoner finner sine faste former når paret forelsker seg. Likevel, for alle universenes og alt livs skyld, blir de tvunget til å vende tilbake til sine egne verdener og forsegle alle vinduer universene i mellom for evig og alltid.

Den mørke materien
Bøker fra 2000
The Goonies

The Goonies er en amerikansk eventyrkomedie og familiefilm fra 1985 regissert av Richard Donner. Filmen handler om en ung vennegjeng som finner et gammelt skattekart laget av en legendarisk sjørøver. Jakten på den sagnomsuste skatten bringer dem avgårde på en eventyrlig reise som ble langt mer dramatisk enn hva de kunne forestille seg. Filmen er basert på en historie skrevet av Steven Spielberg.

Handling
Goonies er kallenavn på en gjeng gutter og jenter i 11–12-års alderen som henger sammen og finner på sprø ting. Alt er langt ifra lykken hos gjengen, for foreldrene til Mikey og Brand trues med å bli fratatt huset sitt dersom de ikke kan betale forfalt gjeld. En dag snubler gjengen over et gammelt skattekart oppå loftet hos Mikey og Brand. Kartet viser veien til den legendariske One Eyed Willys bortgjemte skatt. Mikey klarer å overtale de andre til å hive seg med i skattejakten som fører dem til en gammel, nedlagt restaurant hvor en forbryterfamilie ved navn Fratelli har sitt skjulested. Dette er ettersøkte mordere og det oppstår store komplikasjoner når de også kommer på sporet av skatten.

Om filmen

Økonomi og popularitet 
The Goonies ble en stor suksess i USA hvor den innbragte 61,5 millioner dollar; Den ble den niende mest innbringende filmen i USA  i 1985. 

Produksjonskostnadene var på ca 19 millioner dollar.

Filmkritikerne 
Filmen ble forholdsvis godt mottatt av anmelderne, noe som gjenspeiles i at den har fått 71 % på Rotten Tomatoes. Filmkritikeren Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

Dagbladet gav den terningkast tre, mens VG gav den to.

Priser 
Anne Ramsey ble tildelt en Saturn Award for beste kvinnelige birolle, mens Sean Astin ble tildelt en Young Artist Award.

I 2017 besluttet National Film Preservation Board at filmen var betydningsfull nok til å lagres i USAs nasjonale filmregister.

I rollene
(utvalg)
Sean Astin ....  Mikey Walsh 
Josh Brolin ....  Brand Walsh 
Jeff Cohen ....  Lawrence 'Chunk' Cohen 
Corey Feldman ....  Clark 'Mouth' Devereaux 
Kerri Green ....  Andy Carmichael 
Martha Plimpton ....  Stef Steinbrenner 
Jonathan Ke Quan ....  Richard 'Data' Wang 
John Matuszak ....  Lotney 'Sloth' Fratelli 
Robert Davi ....  Jake Fratelli 
Joe Pantoliano ....  Francis Fratelli 
Anne Ramsey ....  Mama Fratelli 
Lupe Ontiveros ....  Rosalita 
Mary Ellen Trainor ....  Harriet Walsh 
Keith Walker ....  Irving Walsh

Referanser

Eksterne lenker 
 
 

Eventyrfilmer fra USA
Filmkomedier fra USA
Sjørøverfilmer
Familiefilmer fra USA
Filmer fra 1985
Engelskspråklige filmer
Filmer lagt til Oregon
Filmer bevart i USAs nasjonale filmregister
Georg Freiherr von Brandis

Georg Freiherr von Brandis (født 1948 i Hamburg) er en tysk generalmajor og visepresident for militære anliggender i den føderale etterretningstjenesten, Bundesnachrichtendienst.

Georg von Brandis trådte inn i hæren i 1967, og tilhørte først panserbataljon 134 i Wetzlar. I 1968 påbegynte han offisersutdannelsen ved pansergrenaderbataljon 142 i Koblenz. I 1974 ble han knyttet til staben hos fallskjermjegerbataljon 272 i Wildeshausen, hvor han i 1975 ble kompanisjef. I 1978 ble han så knyttet til staben ved fallskjermjegerbataljon 271 i Iserlohn. Fra 1979 fulgte generalstabsstudier ved Führungsakademie der Bundeswehr i Hamburg, og fra 1981 var han knyttet til staben i pansergrenaderbrigade 16 i Wentorf utenfor Hamburg.

Han var første gang knyttet til Bundesnachrichtendienst fra 1983 til 1986. Fra 1986 var han stedfortredende militærattaché ved ambassaden i Washington D.C.. Fra 1989 var han så kommandør for fallskjermjegerbataljon 262 i Merzig. Brandis var sekretær i forsvarsministeriet fra 1991 til 1994, da han igjen ble knyttet til Bundesnachrichtendienst som sekretariatsleder. Fra 1998 var han stabsoffiser i det 2. tysk-amerikanske korps i Ulm. I 2000 ble han sekretariatsleder i Führungsstab der Streitkräfte i Bonn.

Han var visepresident for den militære etterretningstjenesten fra 2002 til 2005, da han ble utnevnt til visepresident for Bundesnachrichtendienst.

Personer fra Hamburg
Tyske generaler
Adelige tyskere
Tysk militærpersonell (Hæren i Bundeswehr)
Drottningborg videregående skole

Drottningborg videregående skole er en kristen internatskole på Hesnes i Grimstad. Skolen er eid av Norsk Luthersk Misjonssamband (NLM) og har rundt 200 elever. Rektor er Audun Raen

Historie 
Skolen har eksistert siden 1930, da den ble opprettet på Norsk Luthersk Misjonssambands Fjellhaug utdanningssenter ved Sinsen i Oslo. Fjellhaug var allerede en misjonshøgskole, bibelskole og ungdomsskole. Det som nå er Drottningborg videregående skole var i starten en handelsskole. På den tiden måtte alle som skulle drive med handel ha handelsbrev fra en godkjent handelsskole. Skolen var godkjent av Handelsdepartementet.

Under andre verdenskrig vurderte tyskerne å ekspropriere Fjellhaug. Derfor ble Drottningborg kjøpt i 1942/43 for å sikre videre drift. Handelsskolen ble flyttet til Drottningborg i 1946. Samme år ble det tilbudt internatplasser ved skolen.

Skoleåret 1965/66 ble det satt i gang undervisning etter nye planer for «Grunnleggende yrkesskole i handels- og kontorfag». Videregående kurs i denne studieretningen ble startet i 1972/73. I 1976 kom så studieretning for Handels- og kontorfag, og i 1981 kunne Drottningborg tilby treårig undervisning med full studiekomtetanse. Drottningborg handelsskole var blitt til Drottningborg videregående skole.

I 1994 og i 2006 ble læreplanene igjen vesentlig endret, og skolen gir nå tilbud om en rekke fag innenfor studiespesialisering og påbygging til generell studiekompetanse. Skolen har i dag ca. 200 elever.

Navnets opprinnelse 
Navnet Drottningborg skriver seg fra et gammelt sagn der det fortelles at et skip forliste like utenfor. Et barnelik ble funnet i ei vik som nå er skolens badestrand. Dette skal ha vært ei svensk prinsesse, og fremtidig drottning. Vika ble kalt Drottningvika og Drottningborg ble da navnet da hovedbygget ble reist. Bygget ligger som en borg med utsikt over Skagerrak. Den lille jenta som druknet, ligger balsamert under golvet i Fjære kirke.

Referanser

Eksterne lenker
 

Videregående skoler i Agder
Skoler tilknyttet Norsk Luthersk Misjonssamband
Utdanningsinstitusjoner etablert i 1930
Skoler i Grimstad

en:Grimstad#Education
Konakovo

Konakovo (russisk: Конаково) er en by i Tver oblast i Russland. Den ligger ved sørbredden av Ivankovo-reservoaret i Volga, rundt 60 km øst for Tver.

Byen ble grunnlagt i 1806 og fikk innvilget bystatus i 1937.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1989 || align=right | 42 522 || Folketelling 1989
|-
| 2002 || align=right | 42 335 || Folketelling 2002
|-
| 2010 || align=right | 41 291 || Folketelling 2010
|}

Referanser

Eksterne lenker 
 

Byer i Tver oblast
Byer ved Volga
Bosetninger etablert i 1806
1806 i Russland
Fylkesvei 3824

Fylkesvei 3824 går mellom Grønemyr og Hagen i Bykle kommune. Veien er 1,3 km lang.

Frem til 2019 hadde veien betegnelsen fylkesvei 342 (Aust-Agder).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Agder
Veier i Bykle
Offiser i Frelsesarmeen

En offiser i Frelsesarmeen er en soldat som har gått Frelsesarmeens offisersskole og etter endt utdannelse har sitt yrke i Frelsesarmeen enten i Frelsesarmeens evangeliske eller sosiale arbeid. Offiseren vil da få en militær lignende rang.

Når en offiser er på offisersskolen så vil han få rangen kadett. Det vanlige er at kadettene går på skolen i to år før de er ferdige og får en ny rang. Helt til 2000 så ble alle som var ferdige med offisersskolen løytnanter, men man valgte så å ta bort denne rangen. Rangen ble innført på ny i 2008.

Offiserer kan bli beordret som korpsoffiser som er en stilling tilsvarende en menighetsleder, pastor, forstander eller prest. Korpsoffiserer i Norge kan ha vigselsrett, men ikke alle har det. Dette på grunn av at det er satt en begrensning på hvor mange vigselsmenn man mener Frelsesarmeen trenger.
Mange offiserer jobber i andre stillinger enn korpsoffiserer, det kan være i Frelsesarmeens sosiale arbeid, Frelsesarmeens hovedkvarter, divisjonshovedkvarter eller i andre stillinger. Frelsesarmeen har også en rekke ansatte som ikke har gått Frelsesarmeens offisersskole og således ikke er offiserer.

Uniformen til en offiser kjennes igjen på at denne har røde klaffer på skuldrene, i motsetning til soldatene som har blå.

Frelsesarmeens beordringssystem er omdiskutert, men idag foregår beordringen etter samtale. Offiserer kan motsette seg å bli beordret og offiserer kan i stor grad komme med ønsker om hvilke tjenester de kan tenke seg å komme i. Styrken med beordringssystemet er at en da kan sende folk i stillinger som ellers ikke ville bli fylt. Feks så sliter mange andre menigheter med å få folk til å dra til Nord-Norge, mens i Frelsesarmeen så beordrer man folk nordover.

Når offiserene er ferdig med offisersskolen blir de løytnanter, etter fem år kapteiner og etter femten år blir de så forfremmet til majorer. Når en offiser blir forfremmet til en rang høyere en major så er dette gjerne i forbindelse med en spesiell stilling. De fleste offiserer blir pensjonert som majorer og beholder da denne graden til de dør.

Rangsystemet i Frelsesarmeen

Fet tekst betyr rang som eksisterer idag

Rang – Når den ble innført – Current Status 
General – 1878  
Kommandør – 1880 – 
Kommandørløytnant – 1920 – tatt ut i 1973 
Oberst – 1880  
Oberstløytnant 
Brigader – 1889 – tatt ut 1973 
Senior-Major – 1948 – tatt ut 1959 
Major – 1879 – active 
Stabskaptein – 1881 – tatt ut 1931 
Felt major – 1921 – tatt ut 1931 
Kommandant – 1916 – tatt ut 1931 
Adjutant – 1888 – tatt ut 1948 
Ensign – 1888 – tatt ut 1931 
Senior kaptain – 1948 – tatt ut 1959 
Kaptein – 1877 
Løytnant – 1879 – tatt ut 2001 og innført på ny i 2008
Første løytnant – 1948 – tatt ut 1959 
Andre løytnant – 1948 – tatt ut 1959 
Prøveløytnant – 1917 – tatt ut 1973 
Kadett – 1880 

Frelsesarmeen
Zubtsov

Zubtsov (russisk: Зубцо́в) er en by i Tver oblast i Russland. Den ligger ved samløpet av elvene Volga og Vazuza, 120 km sørvest for Tver.
 
Zubtsov ble først nevnt i en krønike i 1216. I middelalderen var byen en grensefestning for Fyrstedømmet Tver. Storfyrstedømmet Moskva annekterte fyrstedømmet i 1485. Etter det var byen av betydning hovedsakelig som et marked for handel med lin. Byens nyklassisistiske katedral ble bygget i 1801.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 2002 || align=right | 7 430 || Folketelling 2002
|-
| 2006 || align=right | 7 200 || Estimat
|-
| 2010 || align=right | 6 927 || Folketelling 2010
|}

Referanser

Eksterne lenker 
 

Byer i Tver oblast
Byer ved Volga
Arado Ar 68

Arado Ar 68 var et tysk jagerfly.

Den første prototypen, Ar 68a (D-IKIN), fløy første gang sommeren 1934 med en BMW VId motor med en ytelse på 750 hk. Produksjonen av den første produksjonsserien Ar 68E-1, utstyrt med en Junkers Jumo 210 Da-motor, ble forsinket på grunn av prioriteringer, så den første produksjonsserien ble Ar 68F-1 utstyrt med en BMW VI 7,3Z motor. Ar 68F-1 ble produsert i begynnelsen av 1936 før man gikk over til å produsere Ar 68E-1 senere samme år.

Under den andre verdenskrig ble Ar 68 brukt som treningsfly, og noen ble også brukt i rollen som nattjager frem til begynnelsen av 1940.

Spesifikasjoner

Litteratur
 Green, William (1970). Warplanes of the Third Reich (1st ed.). New York: Doubleday & Company Inc. pp. 28–31. ISBN 0 385 05782 2.

Eksterne lenker 
 Wings Palette-fargelegging

Arado Ar 068
Arado Ar 068
Enmotors propelldrevne luftfartøy
Luftwaffe (Wehrmacht)
Arado-luftfartøy
Ludvig Dybing

Carl Ludvig Dybing Jacobsen (født 1. februar 1853, død 1945) var en norsk frelsesarmeoffiser og en av stifterne av Frelsesarmeen i Norge. Han kom fra Høiland ved Sandnes.

Karriere 
Dybing var sønn av Jacob Svendsen og Karen Pedersdatter. Familien emigrerte til Australia i 1875, der han traff Frelsesarmeen i Port Pirie. Ludvig Dybing ble etterhvert soldat i Frelsesarmeen og før han bestemte seg for å bli offiser. Han reiste da til Frelsesarmeens offisersskole i London, der han startet 10. september 1885. 30. april 1886 var han ferdig utdannet offiser og fikk graden løytnant.

Freslesarmeen i Norge 
Da Frelsesarmeen startet i Norge i 1888 ble han tidlig sendt til Norge for å være med å starte opp arbeidet der. Straks etter at Frelsesarmeen var startet opp i Oslo, reiste Ludvig Dybing og stabsoffiser Jeanna Corneliussen til Stavanger for å forsøke å starte opp der, men dette mislykkes.

11. mars 1888 reiste  Ludvig Dybing, sammen med kadettløitnant Andreas Kristoffersen for å starte opp Arendal menighet, som var den første Frelsesarmekorps som ble startet utenom Oslo. 1. desember 1888 startet de opp i Drammen, 21. mars 1889 i Tønsberg og 10. september 1889 på Rodeløkka. 6. august 1890 ble han leder for Laurvig korps i Larvik, 15. januar 1891 ble han korpsleder i Bergen og 14. august 1891 korpsleder i Fredrikshald korps i Halden.

I England 
21. oktober 1891 noterer Frelsesarmeens hovedkvarter at han har «resignert», som vanligvis betyr at han har sluttet, men det kan se ut til at han kan ha hatt en liten pause og dratt tilbake til England. 

I 1894 giftet han seg med Clara i USA. De ble vidd av den amerikanske frelsesoffiseren Samuel Logan Brengle. I 1901 folketellingen i England står han oppført som  «Salvation Army officer», gift med Clara, 28 år fra Kent, England. De bor i 1901 i Rotherham, Yorksire County i England. 

Ludvig Dybing var under første verdenskrig med i Frelsesarmeens Red Shields arbeid blant soldatene. Han ble pensjonert fra dette arbeidet i 1931, da med rangen kommandant. Storparten av sin tjeneste hadde han i Storbritannia. Ved sin død var han medlem i Frelsesarmeen korps i St. Mary Cray i Kent. 

Frelsesarméoffiserer
Personer fra Sandnes kommune
Cable and Satellite International

Cable and Satellite International (forkortet CSI) er et internasjonalt teknologimagasin for kabel-, satellitt- og TV-industrien, basert i London. Magasinets målgruppe er ledere innen teknologi og finans og selskapsledelse i selskaper innen kringkasting, fjernsynskanaler, kabel-TV-selskaper og satellitt-TV.

Eksterne lenker
 CSI hjemmeside

Medieselskaper
Nettsteder
IT-medier
Fylkesvei 8116

Fylkesvei 8116 går mellom Bekkevoll og Stenbakk i Sør-Varanger kommune. Veien er 10,5 km lang.

Frem til 2019 hadde veien betegnelsen fylkesvei 361 (Finnmark).

Kommuner og knutepunkter

 Bekkevoll
Skrotnes
 Stenbakk

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Sør-Varanger
European Communications

European Communications er et europeisk magasin for ledere og investorer i IKT-sektoren, som har vært utgitt siden 1989. Det er registrert i Storbritannia.

European Communications fokuserer på nyheter for nettoperatører, tjenesteleverandører, plattformleverandører, utviklere og programmvarehus.

Eksterne lenker 
 European Communications hjemmeside

Nettsteder
Britiske medier
IT-medier
Etableringer i 1989
Britiske medieselskaper
Frecuencia Latinoamérica

Frecuencia Latinoamérica er et amerikansk, spanskspråklig medieselskap som tilbyr nyheter, events og publikasjoner innen trådløse tjenester, bredbånd, mobil og innholdsindustriene. Markedsområdet er både Latin-Amerika og spansktalende, hispanos, i USA. Frecuencia ble grunnlagt i 1995, og eies av ITP Editorial.

Selskapet var regionens første nyhetsaktør på sitt felt, og driver:
 FrecuenciaFlash, elektronisk nyhetsbrev
 Frecuencia Digital Magazine, digitalt nyhetsorgan
 Frecuencia Events, eventbyrå

Eierselskapet ITP Editorial er registrert i Coral Gables i Florida, USA.

Eksterne lenker
 Hjemmeside

Medieselskaper
Nettsteder
Latinamerikanske medier
Medier i USA
IT-medier
Etableringer i 1995
Mobile Entertainment

Mobile Entertainment er et britisk nyhetsmagasin for den mobile innholdsindustrien. ME har både papirmagasin og web-baserte utgivelser som fokuserer på mobilsegmentet. Redaksjonell produksjon omfatter nyheter, intervjuer, dybdeartikler og studier.

Eksterne lenker
 Mobile Entertainment hjemmeside
Nettsteder
Britiske medier
IT-medier
Britiske medieselskaper
Mobile Europe

Mobile Europe er et britisk magasin med fokus på mobil- og innholdsindustrien, og det største magasinet i Europa målt etter opplag for dette segmentet. Mobile Europe har nyheter, intervjuer, studier og dybdeartikler.

Eksterne lenker
 Mobile Europe hjemmeside

Medieselskaper
Nettsteder
Britiske medier
IT-medier
Mobile Payments

Mobile Payments er et britisk mediehus som utgir et papirbasert magasin og et nyhetsbrev i PDF-format, med fokus på betalingstjenester over mobil. Målgruppen er teleselskaper, tjenesteleverandører, IT-selskaper, banker og kortselskaper som utvikler tjenester for m-commerce og m-payment.

Eksterne lenker
 Mobile Payments hjemmeside
Nettsteder
Britiske medier
IT-medier
Britiske medieselskaper
Fylkesvei 8120

Fylkesvei 8120 går mellom Prestebukta og Kirkenes sykehus i Kirkenes. Veien er 330 meter lang.

Frem til 2019 hadde veien betegnelsen fylkesvei 366 (Finnmark).

Kommuner og knutepunkter

 Prestebukta
Endepunkt Kirkenes sykehus

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Sør-Varanger
Max Peiffer-Watenphul

Max Peiffer-Watenphul (født 1896 i Weferlingen, død 1976 i Roma) var en tysk maler og grafiker assosiert med Bauhaus.

Hans skolemessige karriere startet med medisinstudium. Dette ble oppgitt til fordel for juss, der han tok en doktorgrad i 1918 (München). Parallelt ble han kjent med Paul Klee og via ham, Bauhaus-bevegelsen. Han  tok opphold i Weimar for å bli nærmere kjent med Gropius, Itten, Feininger og Kandinskij, før han dro til Saltzburg for å lære om emaljering.

Lærer ved Folkwangskolen i Essen 1927–31.

Han ble anerkjent nok til å få opphold i Villa Massimo i Roma (offisiell tysk kunstnerbolig) i 1931–32 – og moderne nok til å bli erklært entartet i 1937. I alt 14 verk ble inndradd. Han var imidlertid flyttet til Italia, hvor han bodde til 1942, da han ble lærer i tekstilforming i først Krefeld og deretter Salzburg.

Fra 1946 av, nærmest permanent opphold i middelhavsområdet. Han laget grafiske blad fra Venezia, som han skildret som en døende by i oppløsning. Han fikk ellers overta lederstillingen ved sommerakademiet i Salzburg etter Oskar Kokoschka og fast atelierplass der.

Fra 1964, var han medlem av det Bayerische Akademie für Wissenschaft und Künste, som ansees som en meget prestisjefylt organisasjon, med flere mer kjente kunstnere på medlemslisten.

Referanser 

Tyske malere
Personer fra Landkreis Börde
Entartet
Fylkesvei 8122

Fylkesvei 8122 går mellom Wesselborgen og Prestebukta i Kirkenes. Veien er 1,3 km lang.

Frem til 2019 hadde veien betegnelsen fylkesvei 367 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Sør-Varanger
Telefonia y Communicaciones

Telefonia y Communicaciones er et spansk mediehus grunnlagt i 1994. Det publiserte fra oktober 2014 frem til juni 2019 det digitale magasinet  Telefonia y Communicaciones (TyC).

TyC startet magasinet i 1994, og et digitalt nyhetsmagasin i 1997. Distribusjonen skjer gjennom abonnement, direkte kanaler, messer, kongresser og events.

Referanser

Eksterne lenker
 Telefonia y Communicaciones hjemmeside

Medieselskaper
Nettsteder
Spanske medier
Spanske selskaper
IT-medier
Selskaper etablert i 1994
Total Telecom

Total Telecom er et britisk forretningsmagasin med papir- og nett-basert nyhetstjeneste for telekomindustrien, med særlig fokus på økonomi og finansnyheter for bransjen. Lesertallet for det månedlige papirmagasinet er 50 000, mens nettsiden har en leserkrets på 105 000 unike brukere månedlig. Det utgis også et daglig e-nyhetsbrev.

Referanser

Eksterne lenker
 Magasinets hjemmeside

Nettsteder
IT-medier
Britiske medieselskaper